Δημοσίευση αιτήσεως καταχωρίσεως κατά την έννοια του άρθρου 6 παράγραφος 2 του κανονισμού (ΕΟΚ) αριθ. 2081/92 για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων

(2004/C 88/03)

Η δημοσίευση αυτή παρέχει το δικαίωμα υποβολής ενστάσεως κατά την έννοια των άρθρων 7 και 12δ του εν λόγω κανονισμού. Οποιαδήποτε ένσταση στην αίτηση αυτή πρέπει να διαβιβάζεται μέσω της αρμοδίας αρχής ενός κράτους μέλους, ενός κράτους μέλους του ΠΟΕ ή μιας αναγνωρισμένης τρίτης χώρας σύμφωνα με το άρθρο 12 παράγραφος 3, εντός προθεσμίας έξι μηνών από την παρούσα δημοσίευση. Η δημοσίευση αιτιολογείται από τα στοιχεία που ακολουθούν, ιδίως το στοιχείο 4.6, με τα οποία θεωρείται ότι η αίτηση δικαιολογείται κατά την έννοια του κανονισμού (ΕΟΚ) αριθ. 2081/92.

ΚΑΝΟΝΙΣΜΟΣ (ΕΟΚ) αριθ. 2081/92 ΤΟΥ ΣΥΜΒΟΥΛΙΟΥ

ΑΙΤΗΣΗ ΚΑΤΑΧΩΡΗΣΗΣ ΑΡΘΡΟ 5

ΠΟΠ (x) ΠΓΕ ( )

Αριθμός φακέλου που δίδεται από το κράτος μέλος: 86

1. Αρμόδια υπηρεσία του κράτους μέλους Ονομασία: Subdirección General de Sistemas de Calidad Diferenciada - Dirección General de Alimentación - Secretaría General de Agricultura y Alimentación del Ministerio de Agricultura, Pesca y Alimentación de España

Διεύθυνση: Paseo Infanta Isabel, 1, E-28071 Madrid

Τηλ. (34) 913 47 53 94

Φαξ (34) 913 47 54 10

2. Αιτούσα ομάδα 2.1. Ονομασία: S.C.A. Ntra. Sra. de los Remedios, Avda. Manuel de Falla s/n, E - 11690 Olvera ( Cádiz )

S.C.A. San Antón, Avda. de Andalucía, 8, E - 41670 Pruna ( Sevilla )

Aceites Blázquez S.L., Avda. de Andalucía, 18, E - 41670 Pruna ( Sevilla )

Almazara El Salado, C/ Vitoria, 22, E - 11690 Olvera ( Cádiz )

SAT 1 184 San José Obrero, Ctra. Morón - Algodonales s/n, E - 41780 Coripe ( Sevilla )

S.C.A. El Agro, Ctra. Setenil - Alcalá del Valle s/n, E - 11692 Setenil de las Bodegas ( Cádiz )

Almazara Las Pilas, C/ Socorro, 32, E - 11690 Olvera ( Cádiz )

Almazara El Vínculo, Ctra. Zahara - Grazalema Km. 1, E - 11688 Zahara de la Sierra ( Cádiz )

2.2. Διεύθυνση: Ονομασία: Ceder Sierra de Cádiz S.A.

Διεύθυνση: Castillo Palacio de los Ribera, plaza Alcalde José González s/n

E-11640 Bornos (Cádiz)

Τηλ. (34) 956 72 90 00

Φαξ (34) 956 72 82 63

2.3. Σύνθεση: Παραγωγός/Μεταποιητής (x) άλλοι( )

3. Τύπος του προϊόντος: "Εξαιρετικό παρθένο ελαιόλαδο - Κατηγορία 1,5. Λιπαρές ουσίες"

4. Περιγραφή της συγγραφής υποχρεώσεων (σύνοψη των όρων του άρθρου 4, παράγραφος 2)

4.1. Ονομασία: "Sierra de Cádiz"

4.2. Περιγραφή: Εξαιρετικό παρθένο ελαιόλαδο, προερχόμενο από τους καρπούς των ελαιοδένδρων (Olea Europea L) των ποικιλιών Lechín de Sevilla, Manzanilla, Verdial de Huevar, Verdial de Cádiz, Hojiblanca, Picual, Alameña de Montilla και Arbequina και το οποίο πληροί τα ακόλουθα χαρακτηριστικά: μέγιστη οξύτητα 0,6.o· δείκτης υπεροξειδίων: ανώτατο όριο 18 χιλιοστοϊσοδύναμα ενεργού οξυγόνου ανά χιλιόγραμμο· απορρόφηση στο υπεριώδες (k270): ανώτατο όριο 0,20· υγρασία: ανώτατο όριο 0,1 %· ακαθαρσίες: ανώτατο όριο 0,1 %. Οργανοληπτική αξιολόγηση από ειδική ομάδα: ανώτατο όριο 6,7 μονάδες.

Έλαιο με μέτριο έως έντονο φρουτώδες άρωμα από πράσινο ή ώριμο καρπό, που θυμίζει φρούτα και αρώματα του δάσους, με γεύση ελαφρώς πικρή και πικάντικη που εξισορροπείται τέλεια στον ουρανίσκο.

4.3. Γεωγραφική περιοχή: Κατάσταση και οριοθέτηση της ζώνης

Η ζώνη παραγωγής, επεξεργασίας και συσκευασίας είναι φυσική υποπεριφέρεια κείμενη εντός της περιφέρειας της Sierra de Cádiz, και καταλαμβάνει τη βορειοδυτική ζώνη της επαρχίας. Είναι εγκυβωτιωμένη μεταξύ οροσειρών, κυρίως των Lijar και Algodonales, και κλείνεται από τα νοτιοδυτικά από τη Sierra de Grazalema. Βρίσκεται κοντά στο φυσικό πάρκο "Sierra de Grazalema", στο οποίο ανήκουν δύο από τους δήμους που την αποτελούν. Το γεγονός αυτό φανερώνει τα ιδιαίτερα περιβαλλοντικά χαρακτηριστικά της περιοχής.

Δήμοι που την αποτελούν

Περιλαμβάνει επτά δήμους της επαρχίας του Cádiz: Alcalá del Valle, Algodonales, Olvera, El Gastor, Setenil de las Bodegas, Torrealháquime, Zahara de la Sierra, και δύο της επαρχίας της Σεβίλλης: Coripe και Pruna.

Ζώνη επεξεργασίας και συσκευασίας

Η ζώνη επεξεργασίας και συσκευασίας συμπίπτει με τη ζώνη παραγωγής.

4.4. Απόδειξη προέλευσης: Οι ελαιώνες, τα ελαιοτριβεία ή/και οι επιχειρήσεις συσκευασίας που έχουν καταχωρηθεί στα μητρώα του ρυθμιστικού συμβουλίου υπόκεινται σε περιοδικές επιθεωρήσεις έτσι ώστε να εξασφαλίζεται η συνέχεια και να επαληθεύεται ότι τηρούνται πράγματι οι υποχρεώσεις των εγγεγραμμένων.

Κατά τις επιθεωρήσεις στους ελαιώνες οι επιθεωρητές λαμβάνουν στοιχεία σχετικά με την υγειονομική κατάσταση των φυτειών και τη φυτοϋγειονομική προστασία. Κατά τις επιθεωρήσεις στα ελαιοτριβεία ή/και στις εγκαταστάσεις συσκευασίας μπορούν να ληφθούν δείγματα προϊόντων και στοιχεία σχετικά με την παραλαβή των ελαιοκάρπων, την επεξεργασία και την αποθήκευση του ελαίου, καθώς και τον όγκο της παραγωγής.

Το ελαιοτριβείο ή/και η επιχείρηση συσκευασίας υποβάλλει αίτηση πιστοποίησης παρτίδας του προϊόντος, σε επίσημο έντυπο, έτσι ώστε το ρυθμιστικό συμβούλιο να προβεί στην αντίστοιχη δειγματοληψία. Στη συνέχεια οι δεξαμενές σφραγίζονται μέχρι την εμφιάλωση.

Για να πιστοποιηθεί κάποια παρτίδα προϊόντος, πρέπει να πληρούνται οι διοικητικές, τεχνικές και κανονιστικές απαιτήσεις που ορίζονται στον κανονισμό και το εγχειρίδιο ποιότητας. Το ρυθμιστικό συμβούλιο αποφασίζει τη χορήγηση ή όχι της πιστοποίησης κάποιας παρτίδας σε συνάρτηση με τον υποβαλλόμενο φάκελο καθώς και τα δεδομένα των επιθεωρήσεων, των αποτελεσμάτων των αναλύσεων και άλλων εγγράφων που περιέχονται στα αρχεία της.

Αφού λάβει την πιστοποίηση, η παρτίδα προϊόντος συσκευάζεται υπό τον έλεγχο του ρυθμιστικού συμβουλίου. Οι συσκευασίες φέρουν τη συμπληρωματική ετικέτα αναγνώρισης της ονομασίας καταγωγής, στην οποία πρέπει επίσης να αναγράφεται το όνομα "Sierra de Cádiz" και ο λογότυπος, καθώς και αύξων αριθμός μοναδικός για κάθε συσκευασμένο προϊόν.

4.5. Μέθοδος παραγωγής Η επεξεργασία περιορίζεται στην εξαγωγή του χυμού του ελαιοκάρπου, διατηρώντας όλα τα χαρακτηριστικά του, ώστε να λαμβάνεται ένας φυσικός χυμός αναγνωρισμένων χαρακτηριστικών.

Εν συνεχεία περιγράφεται η μέθοδος παραγωγής του παρθένου ελαιολάδου με την ονομασία προέλευσης Sierra de Cádiz:

Σταθεροί παράγοντες και τεχνικές καλλιέργειας

Οι παραδοσιακοί ελαιώνες υπάρχουν πάνω από 100 χρόνια· βρίσκονται σε απότομες πλαγιές και είναι σε μεγάλο βαθμό κατανεμημένοι σε αγροτεμάχια. Οι ελαιώνες βρίσκονται σε ξερικό έδαφος. Η γη οργώνεται, ενώ στα αγροτεμάχια όπου δεν είναι δυνατή η μηχανοποίηση εξακολουθούν να οργώνουν με μουλάρια.

Συγκομιδή και μεταφορά

Πρέπει να ληφθούν υπόψη δύο παράγοντες: η περίοδος του έτους και το σύστημα συγκομιδής.

Η συγκομιδή αρχίζει το Νοέμβριο περίπου και ολοκληρώνεται το Φεβρουάριο ή το Μάρτιο. Τα συστήματα συγκομιδής διαφέρουν, αλλά προτιμώνται πάντοτε οι παραδοσιακές μέθοδοι διότι προκαλούν μικρότερη βλάβη στον καρπό.

Στη Sierra de Cádiz είναι απαραίτητος ο διαχωρισμός των καρπών που προέρχονται από το ελαιόδενδρο από εκείνους που έχουν πέσει στο έδαφος.

Οι καρποί μεταφέρονται με τέτοιο τρόπο ώστε να υφίστανται τη μικρότερη δυνατή βλάβη.

Παραλαβή του καρπού

Οι ελαιόκαρποι φθάνουν στο ελαιοτριβείο αφού προηγουμένως διαχωριστούν οι ελιές που έχουν πέσει στο έδαφος από εκείνες που έχουν μείνει στο δένδρο.

Στάδια της διαδικασίας επεξεργασίας

Χρησιμοποιούνται τα πλέον ενδεδειγμένα μηχανήματα και διαδικασίες με στόχο την παραγωγή του καλύτερου εξαιρετικού παρθένου ελαιολάδου. Τα στάδια είναι τα εξής: καθαρισμός και πλύσιμο· αποθήκευση· σύνθλιψη· ανάδευση του πολτού· διαχωρισμός υγρής και στερεάς φάσης (συστήματα δύο ή τριών φάσεων)· διαχωρισμός των υγρών φάσεων (με φυγοκέντριση ή με μικτό σύστημα).

Συσκευασία και αποθήκευση

Η αποθήκη ή ο χώρος αποθήκευσης είναι το μέρος όπου θα αποθηκευτεί το ελαιόλαδο μέχρι τη διάθεσή του στο εμπόριο. Τα προστατευόμενα εξαιρετικά παρθένα ελαιόλαδα εμφιαλώνονται πάντοτε σε γυάλινες φιάλες. Η διαδικασία συσκευασίας έχει, κατ' αρχήν, σαφώς, σκοπό να προστατευθεί καλλίτερα η ποιότητα και η αυθεντικότητα του προϊόντος και συνεπώς η φήμη της Ονομασίας Προέλευσης, την ευθύνη της οποίας αναλαμβάνουν οι δικαιούχοι πλήρως και συλλογικά και χωρίς καμιά αμφιβολία ότι οι έλεγχοι που διενεργούνται στην ζώνη παραγωγής με ευθύνη των δικαιούχων της Ονομασίας Προέλευσης έχουν χαρακτήρα λεπτομερή και συστηματικό και πραγματοποιούνται με ευθύνη των επαγγελματιών με εξειδικευμένη γνώση των χαρακτηριστικών του προϊόντος. Είναι δύσκολο να διενεργηθούν αποτελεσματικά εκτός της ζώνης παραγωγής οι αναγκαίοι έλεγχοι που πρέπει να γίνουν για την εγγύηση του προϊόντος.

4.6. Δεσμός: Το φυσικό μείγμα ποικιλιών στην περιοχή, με κυριότερη την ποικιλία "Lechín", καθώς και τα χαρακτηριστικά και οι ιδιαιτερότητες μιας τέτοιας ορεινής περιοχής, επιτρέπει την παραγωγή εξαιρετικού παρθένου ελαιολάδου με ιδιαίτερα χαρακτηριστικά, το οποίο είναι γνωστό από παλιά ως "ελαιόλαδο της Sierra de Cádiz".

Ιστορικός δεσμός:

Με το πέρασμα του χρόνου η ελαιοκομική παράδοση της περιοχής αποτυπώθηκε σε διάφορα κείμενα και άρθρα. Στη συνέχεια αναφέρονται ορισμένα από τα πιο αντιπροσωπευτικά:

Olvera, είναι ένας δήμος το όνομα του οποίου προέρχεται από το αραβικό όνομα "Wubira", το οποίο με τη σειρά του οφείλεται στην ύπαρξη πολλών "oliveras" (ελαιοδένδρων) σ' αυτά τα εδάφη.

Τα έργα των Madoz και Igartuburu κυρίως που χρονολογούνται στον XVIII αιώνα, αναφέρουν ότι οι ελιές του Algodonales είναι οι πρώτες σε ποσότητα και ποιότητα.

Ας θυμηθούμε και την παράδοση που παραμένει ζωντανή στην Pruna, όπου υπάρχει μία οικογενειακή επιχείρηση που παράγει ελαιόλαδο από το 1886. Εξάλλου, το Εικονογραφημένο Γεωγραφικό Λεξικό του 1833 αναφέρει ότιστο Setenil de las Bodegas, υπήρχαν τέσσερα ελαιουργεία. Στην παραπάνω βιβλιογραφία, κάθε αναφορά στην Zahara de la Sierra είναι συνώνυμη με την ύπαρξη ενός καταπληκτικού ελαιολάδου το οποίο περιγράφεται ως "ανθεκτικό, παρθένο, φρουτώδες που όμοιό του δεν υπάρχει".

Στο el Gastor τη μεταπολεμική περίοδο λειτουργούσαν τέσσερα ελαιοτριβεία εκ των οποίων δύο διατηρούνται ακόμη ως λείψανα του παρελθόντος.

Φυσικός δεσμός

Φυσικοί παράγοντες:

Ορογραφία:

Η περιφέρεια της οροσειράς Sierra de Cádiz εμφανίζει δύο χωριστά γεωγραφικά μοντέλα· από τη μία πλευρά βρίσκεται η οροσειρά του Grazalema και από την άλλη η βορειοδυτική ζώνη όπου βρίσκονται οι πραγματικοί χώροι παραγωγής· οι δύο ζώνες χωρίζονται από τον ποταμό Guadalete.

Εδάφη:

Τα εδάφη της Sierra de Cádiz είναι φτωχά, και επιτρέπουν λίγες καλλιέργειες εκτός από τις αροτραίες καλλιέργειες στις ζώνες του κάμπου και τα ελαιόδενδρα σε ζώνες με περισσότερες κλίσεις.

Κλίμα:

Το κλίμα της Sierra de Cádiz είναι πολύ διαφορετικό από το κλίμα της υπόλοιπης επαρχίας, λόγω του υψομέτρου που φτάνει μέχρι τα 1800 μέτρα. Είναι από τις πιο κρύες περιοχές της επαρχίας του Cádiz, λόγω της μεγάλης απόστασης από τη θάλασσα. Οι βροχοπτώσεις υπερβαίνουν τα 600 λίτρα ετησίως.

Συνθήκες παραγωγής:

Οι ελαιώνες στη Sierra de Cádiz βρίσκονται σε περιοχές όπου είναι δύσκολο να αναπτυχθεί άλλη καλλιέργεια λόγω της ευκολίας που εμφανίζουν τα ελαιόδενδρα να προσαρμόζονται σε περιθωριακά εδάφη, σε πλαγιές και βραχώδη μέρη. Πρόκειται για μικρές εκμεταλλεύσεις, πολλές από 5 μέχρι 10 εκτάρια, στις οποίες καλλιεργούνται κυρίως ελαιόδενδρα.

Σε γενικές γραμμές, πρόκειται για ελαιώνες παλιούς που βρίσκονται σε εδάφη που δεν επιτρέπουν μηχανοποίηση, αφού τα ελαιόδενδρα λόγω της μεγάλης προσαρμοστικότητάς τους φύονται στα πιο περιθωριακά εδάφη. Το όργωμα της γης και η συγκομιδή γίνονται ακόμη και σήμερα με μουλάρια, εξαιτίας των σημαντικών κλίσεων του εδάφους που εμφανίζουν πολλά αγροτεμάχια.

4.7. Διάρθρωση ελέγχου Ονομασία: Ρυθμιστικό συμβούλιο της ονομασίας προέλευσης "Sierra de Cádiz".

Διεύθυνση: Polígono Industrial de Olvera s/n, E - 11690 Olvera ( Cádiz )

Τηλ. (34) 956 13 00 34

Φαξ (34) 956 12 05 11

Το ρυθμιστικό συμβούλιο της ονομασίας προέλευσης "Sierra de Cádiz" πληροί το πρότυπο EN 45011.

4.8. Σήμανση: Μόλις παραλάβει την πιστοποίηση του ρυθμιστικού συμβουλίου, η αποθήκη ή η επιχείρηση συσκευασίας μπορεί να συσκευάσει το λάδι σύμφωνα με τις διατάξεις του κανονισμού ονομασίας προέλευσης.

Οι ετικέτες εγκρίνονται από το ρυθμιστικό συμβούλιο και φέρουν υποχρεωτικά την ένδειξη "Denominación de Origen Sierra de Cádiz".

Κάθε συσκευασία φέρει συμπληρωματική επισήμανση αριθμημένη, η οποία χορηγείται από το ρυθμιστικό συμβούλιο.

4.9. Εθνικές απαιτήσεις - Νόμος 25/1970, της 2ας Δεκεμβρίου, σχετικά με το καθεστώς της αμπέλου του οίνου και των οινοπνευμάτων.

- Διάταγμα 835/1972, της 23ης Μαρτίου, κανονισμός του νόμου 25/1970.

- Διάταξη της 25ης Ιανουαρίου 1994, διευκρινιστικό της αντιστοιχίας μεταξύ της ισπανικής νομοθεσίας και του κανονισμού ΕΟΚ 2081/92, για την προστασία των ονομασιών προέλευσης και των γεωγραφικών ενδείξεων των γεωργικών προϊόντων και των τροφίμων.

- Βασιλικό διάταγμα 1643/1999, της 22ας Οκτωβρίου, που διέπει τη διαδικασία υποβολής αιτήσεων εγγραφής στο κοινοτικό μητρώο προστατευόμενων ονομασιών προέλευσης και προστατευόμενων γεωγραφικών ενδείξεων.

Αριθ. ΕΚ: ES/00219/28.12.2001.

Ημερομηνία παραλαβής του φακέλου: 10 Δεκεμβρίου 2003.